GiliGold/VAD_KnessetCorpus huggingface dataset:
שלמה סביה: זה היום בתקנות אבל יש שיטות שונות של אומנויות לחימה שאין להן איגוד או התאחדות, הן לא מוכרות.
שלמה סביה: למשל, ציינת קפוארה - -
יעקב מרגי: אני אומר לך, אנחנו נכלה חצי יום פה ובדיוק עלית על הקטע הזה.
יעקב מרגי: מה הקשר בין הסמכה לאיגוד?
יעקב מרגי: אתה התחלת לומר שיש כאלה מקצועות שאין להם איגוד.
שלמה סביה: רגע, שניה.
שלמה סביה: יש ענפי ספורט שהם קיבלו הכרה מאתנו ויש להם איגוד ספורט בישראל.
שלמה סביה: עד כאן ברור.
שלמה סביה: הם ענפים מוכרים.
עפרה שרון: זה ענפים שעברו הכרה לפי איזה שהוא הליך פורמלי שהם צריכים להביא מסמכים ויש טפסים ויש קריטריונים והם מקבלים הכרה.
שלמה סביה: ויש פעילויות אחרות שהן לא ענפים מוכרים, שעל מנת לשמור על בטיחותו ושלומו של הילד והם נפוצים בשוק, מצאנו לנכון לכלול את כל אלה תחת מטריה אחת שנקראת אומניות לחימה בסיס, על מנת לא להפקיר את ילדינו היקרים בידי אנשים שהם חסרי הסמכה כל שהיא על מנת למזער נזקים.
יעקב מרגי: הסמכת אותו לאחד מהענפים שאין להם - -
שלמה סביה: אני לא הסמכתי אותו לאחד מהענפים.
יעקב מרגי: איך הוא מוסמך?
שלמה סביה: יש תכנית הכשרה לאומניות לחימה בסיס, שהיא תכנית מורכבת - -
יעקב מרגי: ומוכרת.
שלמה סביה: היא פה, עכשיו, והיא נותנת מענה לכל פעילויות הספורט שהם לא ענפים מוכרים.
יעקב מרגי: אני אחדד כדי שתרד לסוף דעתי.
יעקב מרגי: יש לנו ג'ודו וקרטה שכולם מכירים, לא נרד לשאר הענפים.
יעקב מרגי: ג'ודו וקרטה מוכרים, נכון?
יעקב מרגי: כשהוא מוסמך לאמן בג'ודו, מופיעה לו תעודת הסמכה לאומנות לחימה?
שלמה סביה: לא, ג'ודו.
יעקב מרגי: הוא יהיה מוסמך לאמן קרטה?
שלמה סביה: זה עולם תוכן אחר לגמרי.
עפרה שרון: בגלל זה חשוב להבין את האבחנה בין ענף שהוא ענף מוכר.
עפרה שרון: ג'ודו הוא ענף מוכר, יש לו ארגון יציג בארץ, שזה ארגון הג'ודו הישראלי, ויש את הארגון הבינלאומי שנתן הכרה רק לגוף אחד.
עפרה שרון: קפוארה ו-MMA זה גופים שאין להם הכרה עדין, הם לא עברו הליך והם נמצאים כרגע באיזו שהיא מטריה כי בגלל שהם נפוצים היום בשוק, שלא יקרה מצב שיעשו חוגים או הכשרות לילדים, יעבירו להם איזו שהיא פעילות גופנית ואף אחד לא נתן להם שום הכשרה.
יעקב מרגי: זו הסיבה שאלה נמצאים תחת המטריה של - -
עפרה שרון: עכשיו הכנסנו תחת המטריה.
עפרה שרון: אם יום אחד ה-MMA או הקפוארה יקימו ארגון בינלאומי ויהיו להם נציגויות בכל האיגודים כולל בישראל, הם יהפכו להיות גורם עצמאי כמו הג'ודו או הקרטה או הקרטה המסורתי או אגרוף תאילנדי או כל ענף אחר.
יעקב מרגי: אני, כמאמן ג'ודו, עכשיו הג'ודו לא הולך, מה לעשות?
יעקב מרגי: יש תחרות – רגע, אני עכשיו ציין מצב, ויש ביקוש לקפוארה או ל-MMA ולמזוכיסטים האלה.
יעקב מרגי: אני הולך לאמן שם עם התעודה של ג'ודאי, אני יכול לאמן?
יעקב מרגי: אני לא אתבע?
שלמה סביה: אתה יכול לאמן רק ג'ודו.
מירב ישראלי: מהאומנויות לחימה, מהבסיס הזה, יש תכנית הכשרה שווה למאמן שמעבירים את הדבר הזה.
שלמה סביה: פעילויות ספורט שלא קיבלו הכרה.
יעקב מרגי: מה התקנות אומרות?
סאלח סעד: רגע אדוני, אני רוצה לשאול שאלה ברשותך: נניח מאמן או מורה לחינוך גופני בבית ספר, אתה הולך לתת עוד הסמכה בתקנה החדשה?
שלמה סביה: מורה לחינוך גופני בבית ספר הוא מורה לחינוך גופני בבית ספר.
שלמה סביה: הוא לא מאמן.
שלמה סביה: אם הוא רוצה להיות מאמן הוא צריך לעשות השלמות.
סאלח סעד: אז מה יהיה הסטטוס החדש שלו?
סאלח סעד: הרי צריך בשבילו עוד תקן.
עפרה שרון: שניה, בוא נעשה אבחנה: מורה לחינוך גופני הוא מורה לחינוך גופני כמו כל אדם שהוא עורך דין או רופא או יועץ משפטי או חבר בהסתדרות, הוא רוצה עכשיו להיות מאמן בספורט.
סאלח סעד: הוא למד בווינגייט להיות מאמן כדורעף והוא רוצה עכשיו - -
עפרה שרון: אין בעיה, שיעשה הכשרה של מאמן, יוציא תעודה ספציפית לענף ספציפי שהוא קיבל בו הכשרה והוא יוכל לעבוד בהסמכה בהתאם למה שמותר לו לפי התקנות.
עפרה שרון: אם יש לו הסמכת מדריך או אם יש לו הסמכת מאמן, מה שמותר לו.
עפרה שרון: זה לא משנה.
יעקב מרגי: אני רוצה להתקדם עם התקנות, אני רוצה לאשר אותן בזמן הזה.
יעקב מרגי: בכמה מילים, לפני שמקריאים אותן, מה התקנות עושות?
שלמה סביה: התאמנו אותן למצב העכשווי.
שלמה סביה: שבעצם באנו והוספנו, כפי שציינה עפרה, את הענפים שלא נכללו, קיבלו הכרה מאתנו ולא נכללו - -
עפרה שרון: המטרה זה להגדיר בכל ענף מה הכשרה שצריך בשביל מדריך ומה ההכשרה שצריך בשביל מאמן - -
יעקב מרגי: את מבינה שהשאלות היו הכרחיות?
יעקב מרגי: אם לא, לא הייתי מבין מה אתה רוצה לעשות.
שלמה סביה: והבהרנו בצורה ברורה יותר את הסמכויות.
יעקב מרגי: מי מקריא?
יעקב מרגי: בבקשה, משרד התרבות יקריא את התקנות.
מירב ישראלי: אנחנו נעיר הערות ניסוחיות.
יעקב מרגי: אחרי שנגמור את ההקראה, כל מי שיהיה לו מה לומר בנושא, שיגיד.
עפרה שרון: "תקנות הספורט (חיוב בתעודת הסמכה), התשע"ח-2018 בתוקף סמכותי לפי סעיפים 2(א) ו-18 לחוק הספורט, התשמ"ח-2018 (להלן – החוק), לאחר התייעצות עם ארגוני הספורט, ובאישור ועדת החינוך, התרבות והספורט של הכנסת, אני מתקינה תקנות אלה: הגדרות 1.
עפרה שרון: בתקנות אלה – "אימון" או "אימון ספורט" – לימוד שיטתי והקניית מיומנות בסוג מסוים של פעילות ספורט, ולעניין סוגי פעילות הספורט המפורטים בחלק ב' של התוספת הראשונה – גם לימוד והקניית מיומנות שנערכו באופן חד פעמי;"
מירב ישראלי: אנחנו נעיר את הערותינו בהמשך.
עפרה שרון: בסדר.
עפרה שרון: ""המשרד" – משרד התרבות והספורט; "ספורט הישגי" – ספורט או פעילות ספורט שהם תחרותיים; "ספורטאי" – מי שנוטל חלק בפעילות ספורט, ובכלל זה ספורטאי חובב וספורטאי הישגי; "ספורטאי הישגי" – אחד מאלה: לגבי ענף ספורט אישי – ספורטאי הרשום באיגוד או בהתאחדות בענף ספורט אישי, המשתתף בתחרות ארצית רשמית או בתחרות בין- לאומית רשמית, אחרת לפחות, בעונת ספורט; לגבי ענף ספורט קבוצתי – ספורטאי הרשום בקבוצה אשר חבריה רשומים באיגוד או בהתאחדות בענף ספורט קבוצתי, המשתתפת בתחרות ארצית רשמית או בתחרות בין-לאומית רשימת, אחת לפחות, בעונת ספורט; "ספורטאי חובב" – ספורטאי שאינו ספורטאי הישגי שנוטל חלק בפעילות ספורט שמארגנים אגודת ספורט או ארגון ספורט, או בפעילות ספורט הנערכת במסגרת חוגית או במסגרת אחרת, ובלבד שמתקיימים לגבי הפעילות כל אלה: היא אינה חלק מתחרות ארצית רשמית; היא מתקיימת ברציפות, בפרקי זמן קבועים וידועים מראש; מטרת הפעילות היא לימוד שיטתי והקניית מיומנות בסוג מסוים של פעילות ספורט; "תחרות ארצית רשמית – תחרות בענף ספורט הנערכת בישראל, המצויה באחריותם ובפיקוחם של איגוד או של התאחדות, ואשר תוצאותיה משמשות לדירוג ולניקוד של הספורטאים ההישגיים המשתתפים בה; "תחרות בין-לאומית רשמית" – תחרות בענף ספורט שמתקיימים לגביה כל אלה: משתתפים בה ספורטאים ממדינות שונות הנוטלים חלק בספורט הישגי; תוצאותיה משמשות לדירוג ולניקוד של הספורטאים המשתתפים בה; היא מצויה באחריותם ובפיקוחם של איגוד, התאחדות או גוף בין- לאומי מייצג ומוכר באותו ענף ספורט; היא הוכרה כתחרות רשמית בידי גוף בין-לאומי מייצג ומוכר באותו ענף ספורט; "תעודת הסמכה" – לרבות היתר זמני שניתן לפי סעיף 4(ב) לחוק; "תעודת מאמן ספורט" – תעודת הסמכה המסמיכה אדם לעסוק כמאמן ספורט; "תעודת מדריך ספורט" – תעודת הסמכה המסמיכה אדם לעסוק כמדריך ספורט; חיוב בתעודת 2.
עפרה שרון: (א) לא יעסוק אדם, בין בשכר ובין שלא בשכר, באימון ספורט בסוג של הסמכה פעילות ספורט המנוי בתוספת הראשונה, אלא אם כן בידו תעודת מאמן ספורט או תעודת מדריך ספורט, באותו סוג של פעילות ספורט, ובהתאם להוראות התוספת האמורה.
עפרה שרון: (ב) על אף הוראות תקנת משנה (א), מי שמתקיים בו אחד מאלה יהיה פטור מתעודת מדריך ספורט: הוא עוסק באימון ספורט של ספורטאים שהם אחד מאלה, בסוג פעילות ספורט המנוי בחלק א' לתוספת הראשונה: ספורטאים חובבים שמלאו להם 18 שנים; ספורטאים, שאינם ספורטאים חובבים או ספורטאים הישגיים, בכל הגילאים; הוא עוסק באימון ספורט של ספורטאים שאינם ספורטאים הישגיים, בכל הגילאים, אם, לפי התוספת הראשונה, תעודת מדריך ספורט לא נדרשת לאימון ספורטאים כאמור או תעודת מדריך ספורט נדרשת לאימון ספורטאים הישגיים בלבד.
עפרה שרון: (ג) תעודת מאמן ספורט כוללת את הרשאות העיסוק לפי תעודת מדריך ספורט כמפורט בתופסת הראשונה, באותו סוג של פעילות ספורט.
עפרה שרון: הוראות 3.
עפרה שרון: מי שערב תחילתן של תקנות אלה עסק כדין כמאמן ספורט או כמדריך ספורט, מעבר בלא תעודת הסמכה, בסוג של פעילות ספורט המנוי בתוספת השנייה לתקנות אלה, יהיה רשאי להמשיך בעיסוקו, ללא תעודת הסמכה, במשך תקופה שלא תעלה על שנתיים מיום תחילתן של תקנות אלה.
עפרה שרון: ביטול 4.
עפרה שרון: תקנות הספורט (חיוב בתעודת הסכמה), התשנ"ז-1997 – בטלות.
עפרה שרון: תחילה 5.
עפרה שרון: תחילתן של תקנות אלה 30 ימים מיום פרסומן.
עפרה שרון: "
יעקב מרגי: לא צריך להקריא את התוספת.
יעקב מרגי: יכולנו לעשות כמו שעושים בטירונות לחיילים חדשים, אחד אחד.
מירב ישראלי: אתה רוצה שקודם נשמע הערות ואז אעיר?
יעקב מרגי: קודם כל ההערות שלך.
מירב ישראלי: ההערות שלי הן ניסוחיות: כשאני קראתי את התקנות האלה, זה כמו מבחן בלוגיקה.
מירב ישראלי: לא הצלחתי להבין מי מותר לו לעשות מה, שזה יותר עניין ניסוחי אבל מכיוון שיש לנו בהגדרה – תמי ואני ישבנו על זה, ותמי גם הכינה טבלה של מה מותר ומה אסור לאור התקנות הקודמות וגם התקנות האלה, אז ככה: בהגדרת "אימון" או "אימון ספורט" יש לנו כבר את ההתייחסות שלפי החלק הראשון זה לימוד שיטתי.
מירב ישראלי: לפי החלק השני זה גם חד-פעמי.
מירב ישראלי: אחרי זה, יש לנו בתקנות בסעיף 2(ב)(1), לא לגמרי ברור מה מותר ומה אסור.
מירב ישראלי: ואם אני מבינה נכון בעצם זה ספורטאים חובבים.
מירב ישראלי: לדעתנו צריך לנסח את זה בצורה ברורה.
עפרה שרון: אולי אני אסביר: יש משהו שהוא קצת חופף באמת אבל למען הבהירות, מרוב בהירות זה אולי קצת מסרבל אבל בסעיף 2(ב)(1) אנחנו רוצים להגיד מי פטור, מי מהוראות תקנת משנה (א) שמחייב בתעודת הדרכה פטור מתעודת מדריך.
עפרה שרון: אמרנו שיש אבחנה בין חלק א' לחלק ב', שבחלק א' זה רק ספורטאים ובחלק ב' גם מזדמנים, שזו האבחנה ביניהם.
עפרה שרון: מה שפה אנחנו אומרים: מתי הוא פטור?
עפרה שרון: אם אתה עוסק בספורט – כשנמצאים בתוספת הראשונה בחלק א' לא מדובר על מזדמנים, ואז יש פה חפיפה עם סעיף ב' שאין מזדמנים, שאותו אולי אפשר להוריד אם זה מקל.
מירב ישראלי: איזה סעיף את רוצה להוריד?
עפרה שרון: 2(ב)(1)(ב), כי זה המזדמנים שאנחנו בעצם אומרים אותם פעם נוספת.
מירב ישראלי: זה מאוד לא ברור, הסעיף הזה.
עפרה שרון: כי זה כבר אמרנו קודם, שזה אבחנה בין א' ל-ב' אבל בסעיף הראשון, ב-1(א) הכוונה היא שספורטאים – והיה פה דיון עם משרד המשפטים – אמרנו שספורטאים חובבים באופן עקרוני לא צריכים מישהו שיש לו הסמכה.
עפרה שרון: אמרו: לא.
עפרה שרון: גם אם זה ילדים למרות שמדובר בספורט חובבני, רוצים לתת להם איזו שהיא הגנה בכל אופן, אז גם בספורט חובבני עד גיל 18, ברגע שהוא אדם רגיל אין שום צורך, עד גיל 18 כן חייב.
עפרה שרון: מה אנחנו אמרנו שלא נמצא, שפטור בחלק א'?
עפרה שרון: זה אם הוא מעל לגיל 18.
מירב ישראלי: אתה אומר לי, אם אני קוראת את הטבלה, חלק א', אני לא רואה בטבלה את האמירה הזאת של ספורטאים חובבים מעל גיל 18.
עפרה שרון: נכון, לא תראי.
מירב ישראלי: זאת אומרת, אני צריכה להסתכל על הטבלה ולהבין שיש עוד משהו בנוסף לטבלה.
תמי סלע: זה חד פעמי - - -
יעקב מרגי: אני רוצה לומר כך: תקשיבי, מה זה ספורט חובבני מתחת לגיל 18?
יעקב מרגי: ליגות של בתי ספר.
שלמה סביה: לא, בתי ספר לא קשור לפה.
יעקב מרגי: ליגות יישוביות.
יעקב מרגי: בוא קח מועצות אזוריות, ליגות מושבים.
שלמה סביה: ליגת שכונה זה לא במסגרת האיגוד או ההתאחדות.
שלמה סביה: זה לא נכנס.
יעקב מרגי: אז זה לא מפוקח.
שלמה סביה: אם זו פעילות קבועה שיטתית, צריך - -
יעקב מרגי: יש אליפות, יש הכל.
יעקב מרגי: יש כרטיס שחקן, יש הכל.
עפרה שרון: זה מוגדר לך במזדמן.
עפרה שרון: בהגדרת ספורטאי חובב כתוב לך: ספורט שהוא לא ספורטאי הישג, שנוטל חלק בפעילות ספורט שמארגנים אגודת ספורט - -
מירב ישראלי: לא, זה לא הגיוני.
עפרה שרון: - - או בפעילות ספורט שנערכת במסגרת חוגית או מסגרת אחרת.
עפרה שרון: למשל, יש ליגת בתי הכנסת, תסתכלו, ובלבד שמתקיימים לגבי הפעילות כל אלה: היא לא חלק מתחרות ארצית רשמית - -
יעקב מרגי: את זה קראנו, הלאה.
עפרה שרון: - - היא מתקיימת ברציפות בפרקי זמן - -
יעקב מרגי: מה מחייבות אותם התקנות?
עפרה שרון: המטרה של התקנות היא לימוד שיטתי והקניית מיומנויות בסוג מסוים של - -
יעקב מרגי: מה התקנות מחייבות אותם?
עפרה שרון: אם אתה עומד בכל זה, אז אתה נמצא בספורט - -
מירב ישראלי: אבל זה לא אירוע למשל שמארגנת רשות מקומית שהוא חד-פעמי, נכון?
יעקב מרגי: מה זה חד-פעמי?
יעקב מרגי: כל שנה יש ליגת.
שלמה סביה: כן, אבל שבועיים, שלושה ונגמרת הליגה.
שלמה סביה: אין פה לימוד מיומנויות.
עפרה שרון: אין פה מיומנויות או הקניית שיטה.
יעקב מרגי: יש לכם בעיה כי זה שטח מופקר.
יעקב מרגי: אם זה היה חוסה תחת התקנות הייתי זורק את התקנות ואתכם מהחדר הזה.
עפרה שרון: לא, אנחנו לא רוצים לקחת מה שלא נחשב מבחינתנו כ - - -
שלמה סביה: להיפך.
שלמה סביה: אני רוצה להדגיש שהתקנות הקיימות היום - -
יעקב מרגי: הבן שלי, שכל החיים שלו בי"ב חייב להיות במסלול קרבי, אני מקווה שהוא עוד יצליח.
יעקב מרגי: עושים ליגת מושבים שזה משהו מוזר, נכון?
יעקב מרגי: אבל אף אחד לא טרח לבדוק מה יש מתחת לדשא במגרש והוא התמודד עם פיזיותרפיות ונכויות וכולי, שהלוואי ויעבור אותן.
יעקב מרגי: העיקר יש ליגת מושבים.
יעקב מרגי: ומישהו מסתכל עליו?
יעקב מרגי: מישהו רואה אותו?
יעקב מרגי: אין לי אפילו את מי לחייב לבוא ולבקש ממנו סליחה.
שלמה סביה: קודם כל, הרשות המקומית אחראית.
יעקב מרגי: הם שולחים אותך למלא טופס תאונות אישיות לתלמידים, מה שאישרנו פה.
יעקב מרגי: אני חשבתי שזה נכנס, אני חשבתי שזה חונה שם.
שרון כהן: בקיצור אתם מדברים רק על איגודים.
שרון כהן: פעילות - - -
שרון כהן: שרון, מהתאחדות הקרלינג.
עפרה שרון: לא, גם אם זה חוג, הוא צריך להתקיים - -
שרון כהן: אגם אם זה חוג?
שרון כהן: אבל חוג הוא לא במסגרת של איגוד.
עפרה שרון: - - - מה זה ספורט חובבני.
עפרה שרון: יכול להיות פעילות חוגית שהיא עומדת בקריטריונים במצטבר, זה יחול אבל - -
שרון כהן: זאת אומרת, דרך המתנ"סים, דרך הדברים האלה.
שלמה סביה: בוא אני אתן לך דוגמה: הפועל ירושלים, בסדר?
שלמה סביה: הפועל ירושלים, יש להם בית ספר לכדורגל.
שלמה סביה: הם לא משחקים בליגה, הם לומדים.
שלמה סביה: זה חוג של האגודה.
שלמה סביה: יש מתנ"ס לידו שיש לו חוג כדורגל.
שלמה סביה: החוג הזה והחוג הזה היינו הך.
מאיר אסרף: אחת הנקודות נוגעת לתחולה הלכאורית של החיוב בתעודת הסמכה על עובד הוראה שהוא מורה לספורט.
מאיר אסרף: אני מדבר על סעיף 2(א).
מאיר אסרף: אם אנחנו קוראים את סעיף 2(א) - לא יעסוק אדם, בין בשכר ובין שלא בשכר - לטעמנו צריך להגדיר כאן, זו טעות.
יעקב מרגי: לא, אם לא יעסוק בהוראה, הייתי אומר להם חצופים, זה לא התחום שלכם.
יעקב מרגי: אימון זה לא שלך.
יעקב מרגי: מאיר, תנוח דעתך, נאמר לפרוטוקול.
מאיר אסרף: זה לא חל על עובדי הוראה.
יעקב מרגי: עשית את עבודתך טוב מאוד, הבהרה.
יעקב מרגי: גברתי בבקשה.
מירב ישראלי: אז מה שאנחנו חשבנו זה שאולי ראוי, אני לא יכולה להכריח אתכם לעשות את זה כי זה עניין של ניסוח אבל השילוב של ההגדרה של האימון עם ההבדל בין חלק א' לחלק ב' ו-2(ב), יש פה הרבה דברים שנורא קשה להבין מה חל על כל אחד.
מירב ישראלי: אולי מה שצריך לעשות זה פשוט לכתוב בטבלה, להכניס את הדברים האלה לטבלה, שמי שמסתכל בטבלה - -
שלמה סביה: חובבים עד גיל 18, חובבים בכל הגילאים.
מירב ישראלי: ואז הבן אדם מסתכל – אני חצי שעה ניסיתי לקרוא ולהבין.
עפרה שרון: זה נכון.
עפרה שרון: בוורסיה הראשונית התחלנו כך אבל אז כל פעם שאת הולכת לנסחות, הנסחות ביקשה: רגע, אנחנו לא מבינים כלום.
עפרה שרון: בואו נוציא מה שאפשר בכללים.
מירב ישראלי: זה בדיוק הפוך.
מירב ישראלי: אם מישהו שהוא מדריך, שהוא רוצה לדעת האם הוא צריך תעודת מדריך, שייכנס לטבלה ויראה.
מירב ישראלי: עד גיל 18 אני יודע.
שלמה סביה: מירב, אין בעיה.
שלמה סביה: זו היתה - - - של משרד המשפטים.
עפרה שרון: אין שום בעיה מבחינתנו לחזור, וצריך רק לעבור את המכשול - -
מירב ישראלי: אנחנו חושבים שזה עדיף בצורה הזאת, אם אתם יכולים.
עפרה שרון: אנחנו נחזור לנסחות.
עפרה שרון: אם תהיה בעיה עם הנסחות, נחזור אליך.
מירב ישראלי: מקסימום אנחנו נהיה בקשר.
מירב ישראלי: עכשיו, רצינו רק לוודא – עשינו השוואה בין הדברים.
מירב ישראלי: כשעשינו את ההשוואה, רצינו לוודא על דברים שהורדתם: אייקידו זה ייכנס עכשיו לבסיסי?
שלמה סביה: נכון מאוד.
מירב ישראלי: גלשני רוח הורדתם, נכון?
שלמה סביה: נכון כי זה בענף השיט.
מירב ישראלי: זה בשיט.
שלמה סביה: מירב, יש לי קובץ מסודר - -
יעקב מרגי: אבל לפני שנאשר אתה תעבור ותגיד כל שם, מה המשמעות שלו ולמה קראו לו ככה.
מירב ישראלי: דאייה הורדתם?
שלמה סביה: כי הוא שייך לתעופה, לא אלינו.
עפרה שרון: אייקידו, גלשני רוח, דאייה, הגנה עצמית, כדורת דשא - -
שלמה סביה: כדורת דשא ירד בכדי להוריד רגולציה.
שלמה סביה: מחול אירובי ירד להוריד רגולציה.
מירב ישראלי: טאי צ'י נחשב?
שלמה סביה: לא נכלל.
שלמה סביה: סירות נהר – אין דבר כזה בארץ.
שלמה סביה: פטאנק הורדנו, הפחתנו רגולציה, לא צריך.
שלמה סביה: זה ענף שקיבל הכרה.
עפרה שרון: הוא חדש אבל החלטנו לא לכלול אותו.
שלמה סביה: צניחה חופשית שייך לתעופה.
שלמה סביה: קט-רגל שייך לכדורגל.
שלמה סביה: קפיצות למים – אין פעילות כזאת בארץ.
שלמה סביה: ריקודים סלוניים, החלטנו לא לכלול אותו בתקנות להוריד רגולציה.
יעקב מרגי: כנראה שהמדינה התקלקלה.
יעקב מרגי: העיקר קריקט הכנסתם?
עפרה שרון: קריקט נכנס.
עפרה שרון: עכשיו, אם את רוצה, נעבור גם על הרשימה של כל החדשים שנכנסו?
מירב ישראלי: זהו, אז חשוב להגיד שבעצם החדשים שנכנסו וגם כאלה שיש בהם החמרות לעומת מה שהיה קודם, לפי חוק הספורט צריך הוראת מעבר של שנתיים לאפשר לאנשים שאין להם את התעודה הנדרשות, להשיג את התעודה.
מירב ישראלי: אז בתקנות יש הוראה מיוחדת כמו בחוק, שתוך שנתיים – ואני הפניתי שאלה ואולי כדאי שתגידו את זה גם לפרוטוקול, האם בכל הענפים החדשים האלה, זאת אומרת אלה שיצטרכו את השנתיים, יש כבר תכניות הכשרה, והאם השנתיים האלה יספיקו לאנשים לעבור את ההכשרה הנדרשת?
שלמה סביה: יש ענפים שקיבלו הכרה כבר לפני מספר שנים וכבר היו קורסים בהם כמו סקי מים בכבלים, שזה אחד מ-12 הענפים המועדפים.
יעקב מרגי: את יודעת למה אני לא חושש ממה שאת שואלת?
יעקב מרגי: כי כל מה שתיקנו תמיד זה בדיליי.
יעקב מרגי: כמו שהתעסקנו הבוקר עם מועצות התלמידים שכבר כולם.
מירב ישראלי: אבל בגלל שזה חופש עיסוק ויכולים להיות אנשים שנופלים בין הכיסאות - -
יעקב מרגי: אני אומר את זה בשביל ההומור.
יעקב מרגי: הלוואי שהיינו חרוצים שמשיגים את ...
שלמה סביה: אני יכול לפרט לך ולומר שאיגרוף תאילנדי היה קורס אומנויות לחימה.
שלמה סביה: מלא קורסים יש.
שלמה סביה: בוצ'ה - -
מירב ישראלי: מה זה בוצ'ה?
עפרה שרון: בוצ'ה זה כדור ספוג של נכים.
שלמה סביה: טאקוונדו מסורתי ענף חדש, היה קורס.
שלמה סביה: טיפוס ספורטיבי, יש קורס.
שלמה סביה: טרמפולינה יש קורס.
שלמה סביה: כדורסל לעיוורים, זה דרך התאחדות ספורט לנכים.
שלמה סביה: כדורת, יש ספורט.
שלמה סביה: סופט בול היו שני קורסים.
שלמה סביה: קיקבוקס גם.
שלמה סביה: קרטה מסורתי היה קורס, ענף חדש שנכנס.
שלמה סביה: קריקט היה קורס אבל זה כולה שתי אגודות בארץ.
שלמה סביה: רוגבי היה קורס.
שלמה סביה: כיסאות גלגלים עדין לא.
שלמה סביה: רכיבה, ושני ענפים שעדין לא היה קורס זה רכיבה על סוסים - -
מירב ישראלי: אבל יש תשתית ל - -
שלמה סביה: ברכיבה וולטינג היה, בוודאי.
מירב ישראלי: זאת אומרת, בשנתיים כל התשתית לזה - -
שלמה סביה: יש גם תכניות מפורסמות באתר.
מירב ישראלי: עכשיו, דינה ביקשה ממני כמה תיקונים.
שלמה סביה: כן, שני תיקונים קטנים.
שרון כהן: מה לגבי ענפים שאין בהם קורסים?
עפרה שרון: זה בענף של הסקי מים - -
יעקב מרגי: רגע, מי זו דינה?
עפרה שרון: דינה עיברי, יועצת משפטית נוספת.
עפרה שרון: בטבלה בסעיף 23 ליד סקי מים כתוב סקי מים בכבלים.
עפרה שרון: אנחנו מבקשים, קוראים להם סקי מים ולא סקי מים בכבלים אז זה תיקון אחד.
עפרה שרון: הנוסף זה בסעיף 38, ברכיבה על סוסים בסגנון מערבי, אז בטור ב' להוסיף: אחרי מלאו להם 18 שנים, להוסיף: במקצים המיועדים לספורטאים עד גיל 18 - -
מירב ישראלי: שזה מקובל עליכם?
שלמה סביה: כו, כן.
שלמה סביה: יש לנו גם הסבר למה.
עפרה שרון: ובטור ג' להוסיף אחרי: בכל הגילאים – ובכל המקצים.
מירב ישראלי: שזה בסוסים.
שלמה סביה: נכון, באותו סגנון.
שלמה סביה: זהו.
יעקב מרגי: איילת רזין, בבקשה.
איילת רזין: שלום.
איילת רזין: אני היועצת המשפטית של איגוד מרכזי הסיוע לנפגעות ונפגעי תקיפה מינית.
איילת רזין: אני מניחה שאתם מופתעים למה אני קשורה.
יעקב מרגי: לא, היינו.
יעקב מרגי: עכשיו כבר לא מופתעים.
איילת רזין: יופי, אז אני שמחה.
איילת רזין: קיימת הצעת חוק של חבר הכנסת מוטי יוגב ומיכל רוזין, שקצת תקועה לצערי, והיא עוסקת בהכשרת אנשי חינוך וטיפול בתחום הפגיעה המינית.
איילת רזין: זיהוי וטיפול.
איילת רזין: והנה אני רואה הזדמנות פז בתיקון התקנות האלה להכניס את התחום הזה גם להכשרת החובה למאמנים ומדריכים, מדריכי ספורט.
איילת רזין: דיברתי עם חברי ממשרד התרבות, נראה שיש בהחלט דלת פתוחה לרעיון הזה.
איילת רזין: אני לא צריכה בוודאי להכביר מילים על ספורט והמגע הפיסי, ושלפעמים, פעמים תכופות מדי אפילו הגבולות מיטשטשים.
איילת רזין: האינטנסיביות של היחסים, יחסי מרות, תלות, חינוך.
איילת רזין: אני לא צריכה להכביר מילים בנושא הזה.
איילת רזין: ולכן, מאוד מאוד חשוב שהכשרה כזאת תהיה - -
יעקב מרגי: תלמה ילין כמשל.
איילת רזין: תלמה ילין בוודאי.
יעקב מרגי: למה את לא פונה לחברי הכנסת המציעים שכבר - -
איילת רזין: הצעת החוק שלהם מתעסקת ברווחה וטיפול.
יעקב מרגי: משרד התרבות, אנא.
איילת רזין: אז אני אומרת שהם ירימו את הדגל, את הכפפה - -
עפרה שרון: אנחנו כבר אומרים שהיא מתפרצת לדלת פתוחה כי כל הנושא הזה נדון בפנינו במסגרת תכניות הכשרה.
עפרה שרון: זה לא קשור לתכניות ההסמכה - -
איילת רזין: אז אני מבקשת שזה יהיה.
עפרה שרון: זה לא קשור לתקנות הספציפיות כי בתקנות הספציפיות - -
עפרה שרון: לדיון והכשרה, ואנחנו נזמן.
עפרה שרון: אמרנו לה שאין שום בעיה, גם ככה הנושא הזה נמצא אצלנו בדיון.
יעקב מרגי: תודה רבה על ההיענות, אני חושב שזה נכון.
יעקב מרגי: טוב שנאמר.
יעקב מרגי: אורה, לפני שמצביעים.
אורה חכם: רציתי להזהיר אותך מהנושא של מידתיות.
אורה חכם: מה מידתיות פה בין מישהו שמכשיר מדריכים לתקיפה מינית?
יעקב מרגי: אני אענה לך, מה שהיא ניסתה להסביר לך בשיא הצניעות והעדינות, והיא הרגישה ואפילו התנצלה על זה שהיא מדברת לכאורה אם זה לא קשור ואמרנו שאנחנו לא מופתעים.
יעקב מרגי: תקשיבי, היא אמרה לך במפורש שבסוג הזה של – הרי אנחנו עוסקים בתקנות של מאמנים והסמכת מאמנים.
יעקב מרגי: בהדרכה שלהם, אני חושב שצריך לקבל את הפרק הזה.
יעקב מרגי: לא רק לטובת אלה שלא יפגעו אלא גם לטובת המאמנים עצמם, שידעו איפה הגבולות, איך לעשות.
יעקב מרגי: אני חושב שזה דבר נכון, מתבקש, וכל הכבוד לך.
יעקב מרגי: אני גם שאלתי לכאורה מה?
יעקב מרגי: והשבת לי, והפכתי להיות הסניגור שלך.
רות דיין מדר: ואנחנו, כשלטון מקומי, נבחן איפה אפשר גם להכניס פרטים כאלה לתכניות - -
יעקב מרגי: אני חושב שזה מתבקש לשני הצדדים.
יעקב מרגי: לא נקרא להם התוקף, כי התוקף צריך להיכנס לבית הסוהר אלא המאמן והתלמיד או המורה.
יעקב מרגי: צריך להכשיר.
יעקב מרגי: לא כולם זדוניים, לא הכל בכוונת זדון אבל כדי שזה לא יתגלגל לשם צריך ליצור גבולות וסייגים.
איילת רזין: רק אני רוצה לומר שזה לא רק הימנעות אלא גם - וזה אולי יהיה לך יותר נהיר - זיהוי והפנייה למענים טיפוליים מתאימים.
מירב ישראלי: אפרופו הדבר הזה, תהינו למה הפרדתם בין התעמלות בנים והתעמלות בנות למרות שהתנאים אותם תנאים.
שלמה סביה: זה מכשירים שונים, זה תחרויות שונות, זה הכשרות שונות.
מירב ישראלי: זאת אומרת, מאמן או מדריך צריך לקבל הכשרה בזה או בזה?
שלמה סביה: יכול להיות גבר - -
מירב ישראלי: ברור, אבל אני אומרת שהקורס הוא אחר, זה מה שאתם אומרים.
שלמה סביה: כן, זה מכשירים שונים.
יעקב מרגי: היא כמעט עלתה על מוקש...
מירב ישראלי: זאת אומרת, אתה צריך ללמוד אימון לבנים וללמוד אימון לבנות.
שלמה סביה: נכון כי תחרויות שונות.
מירב ישראלי: בעבר זה לא היה ככה.
יעקב מרגי: ועכשיו להצבעות.
שרון כהן: אני רציתי לשאול: בעיקרון, כשעושים קורס מאמנים, אתן לדוגמה קליעה, עושים את החלק של וינגייט ואחרי זה עושים את החלק של הקליעה.
שלמה סביה: לא הבנתי מה זה וינגייט ומה זה קליעה.
שלמה סביה: התכנית היא אחת שכוללת חלק מדעי-עיוני וחלק ענפי.
שלמה סביה: עכשיו, יושב ראש הוועדה שאל קודם לגבי מאמן, אם יכולים להיות כמה סעיפים של מאמן.
שלמה סביה: לא תמיד התכניות העיוניות הן זהות.
שרון כהן: לא תמיד.
שלמה סביה: לא תמיד.
שרון כהן: אז צריך לפרט.
שלמה סביה: לא תמיד יש הכרה בלימודים קודמים.
שלמה סביה: זאת אומרת, אם יש לך תעודת מדריך בג'ודו ואתה רוצה ללכת לקרטה והתכניות הן זהות בחלק העיוני, יש לך את הפטור מזה.
שרון כהן: אני חושב שכולנו לומדים את רוב העיוני, אם לא את כולו, אותו דבר.
שלמה סביה: זאת אחת הצרות בהכשרות, בואו לא ניכנס לזה, זה לא נכון.
יעקב מרגי: שרון תודה.
יעקב מרגי: תמשיכו להתכתב בנושא הזה.
יעקב מרגי: אני שמתי לב שהם פתוחים להצעות, אם יש להם הצעות – בשמחה.
יעקב מרגי: הצבעות רבותי.
מירב ישראלי: אז זה על התקנות וכמובן על כל התוספות.
יעקב מרגי: ותיקוני נוסח שתגיעו להסכמה.
יעקב מרגי: מי בעד אישור התקנות כפי שהן הוקראו וכפי שיסוכמו בהתאמות נוסח אחר כך?
יעקב מרגי: בעד – הרוב
יעקב מרגי: התקנות אושרו פה אחד תרתי משמע.
יעקב מרגי: התקנות אושרו.
יעקב מרגי: בוקר טוב לכולם, אני מתכבד לפתוח את ישיבת ועדת החינוך, התרבות והספורט של הכנסת, ה-14 במאי 2018, כ"ט באייר התשע"ח.
יעקב מרגי: הנושא: תוכנית עיריית ירושלים לצמצום פערי החינוך.
יעקב מרגי: הדיון הוא לכבוד יום ירושלים.
יעקב מרגי: אין ספק שזה לוקח את כולם ביחד וירושלים לובשת חג.
יעקב מרגי: אני אומר לך, אדוני ראש העיר שכיבדת אותנו, קודם כול כבוד, זה לא מובן מאליו.
יעקב מרגי: הדיון יכול היה להתקיים גם עם כל אישיות שהייתה מגיעה מירושלים, ולא יכולנו לחשוב שוועדת החינוך לא תקיים דיון בנושא חינוך שקשור לירושלים, לרגל יום ירושלים, אז קודם כול תודה וברכות על זה שאתה מוצא לנכון ביום לא כך פנוי ויום עמוס, ימים גדושים.
יעקב מרגי: אני רוצה לומר לכם בנימה אישית.
יעקב מרגי: כאן בפרוזדור ביום ראשון, הקונגרס היהודי העולמי שאני חבר בו שנים רבות, עושים כל מיני מיזמים של אמירות ורעיונות, וצילמו אותי כאן במרפסת, בגלריה, רואים את ירושלים.
יעקב מרגי: הנוף של ירושלים היה יפה ומדהים.
יעקב מרגי: היא אומרת לי, מה בגילך, זו השאלה שאני שואלת את המרואיינים בארץ ובעולם, מה בשבילך ירושלים, מה מסמלת ירושלים בשבילך?
יעקב מרגי: אז אתה לא יכול להסתפק במילה.
יעקב מרגי: אתה אומר, ירושלים זה הבית, ירושלים זו הנשמה, ירושלים זה הלב, ירושלים זו העיר, זו המדינה, זה העם היהודי.
יעקב מרגי: הנקודה המרכזית של כולנו כאן ומה שמשייך אותנו לכאן, וידועה הנבואה שאומרת, עתידה ירושלים להתרחב לאורכה ולרוחבה של ארץ ישראל, ואנחנו רואים זאת, חלום מתגשם.
יעקב מרגי: ברוך השם, זכית, אדוני ראש העיר.
יעקב מרגי: אנחנו מאמינים כאנשים מאמינים שמגלגלים זכות על ידי זכאי, וזכית בכהונתך לדברים חשובים שקרו ומתרחשים ומתגשמים ואני מאמין שעוד יקרו בירושלים, ואנחנו נושאים כמה פעמים ביום את עינינו לירושלים הבנויה, ולא פשוט להיות ראש עיריית ירושלים.
יעקב מרגי: לא פשוט, אם אומרים תרתי משמע, אבל תיקחו את זה בעוד הרבה מובנים, לא רק בתרתי משמע.
30700: קודם כול בוקר טוב, חג שמח לכולם.
30700: תרשו לי להמשיך את החג מאתמול להיום.
30700: יש לנו גם היום אירוע היסטורי חסר תקדים.
30700: אני מתנצל על העיכוב.
30700: אני הגעתי מאירוח של המשלחת האמריקאית הפורמלית, הרשמית, הבוקר על ידי עיריית ירושלים, ואני חייב לומר לכם שהאווירה גם אצל חברי הקונגרס האמריקאים היא בכלל יוצא דופן.